CELEX: 62019TB0099
Language: el
Date: 2019-09-25 00:00:00
Title: Υπόθεση T-99/19: Διάταξη του Γενικού Δικαστηρίου της 25ης Σεπτεμβρίου 2019 – Magnan κατά Επιτροπής (Προσφυγή κατά παραλείψεως, αγωγή αποζημιώσεως και προσφυγή ακυρώσεως – Ελεύθερη κυκλοφορία των εργαζομένων – Επαγγελματική ελευθερία – Συμφωνία για την ελεύθερη κυκλοφορία των προσώπων μεταξύ της Ευρωπαϊκής Κοινότητας και των κρατών μελών της, αφενός, και της Ελβετίας, αφετέρου – Προβαλλόμενη παράβαση της συμφωνίας αυτής από νομοθετικές και κανονιστικές διατάξεις του ελβετικού δικαίου που διέπουν την άσκηση του ιατρικού επαγγέλματος – Αίτημα λήψεως μέτρων κατά της Ελβετίας και αίτημα αποκαταστάσεως της προκληθείσας ζημίας – Απάντηση της ΕΥΕΔ – Προσφυγή εν μέρει προδήλως απαράδεκτη και εν μέρει προδήλως αβάσιμη)

16.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 423/57
            
         
      Διάταξη του Γενικού Δικαστηρίου της 25ης Σεπτεμβρίου 2019 – Magnan κατά Επιτροπής
      (Υπόθεση T-99/19) (1)
      
      (Προσφυγή κατά παραλείψεως, αγωγή αποζημιώσεως και προσφυγή ακυρώσεως - Ελεύθερη κυκλοφορία των εργαζομένων - Επαγγελματική ελευθερία - Συμφωνία για την ελεύθερη κυκλοφορία των προσώπων μεταξύ της Ευρωπαϊκής Κοινότητας και των κρατών μελών της, αφενός, και της Ελβετίας, αφετέρου - Προβαλλόμενη παράβαση της συμφωνίας αυτής από νομοθετικές και κανονιστικές διατάξεις του ελβετικού δικαίου που διέπουν την άσκηση του ιατρικού επαγγέλματος - Αίτημα λήψεως μέτρων κατά της Ελβετίας και αίτημα αποκαταστάσεως της προκληθείσας ζημίας - Απάντηση της ΕΥΕΔ - Προσφυγή εν μέρει προδήλως απαράδεκτη και εν μέρει προδήλως αβάσιμη)
      (2019/C 423/72)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: Nathaniel Magnan (Aix-en-Provence, Γαλλία) (εκπρόσωπος: J. Fayolle, δικηγόρος)
      
         Καθής-εναγομένη: Ευρωπαϊκή Επιτροπή (εκπρόσωποι: H. Støvlbæk, J. Hottiaux και M. Šimerdová)
      
         Αντικείμενο
      
      Πρώτον, αίτημα βάσει του άρθρου 265 ΣΛΕΕ να αναγνωριστεί ότι η Επιτροπή παρανόμως παρέλειψε να λάβει μέτρα κατά της Ελβετικής Συνομοσπονδίας κατόπιν προβαλλόμενης παραβάσεως της συμφωνίας για την ελεύθερη κυκλοφορία των προσώπων μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου (ΕΕ 2002, L 114, σ. 6), που υπεγράφη στο Λουξεμβούργο στις 21 Ιουνίου 1999, δεύτερον, αίτημα βάσει του άρθρου 263 ΣΛΕΕ για την ακύρωση της αποφάσεως της Επιτροπής περί αρνήσεως λήψεως μέτρων κατά της Ελβετικής Συνομοσπονδίας, η οποία περιέχεται στο έγγραφο της Ευρωπαϊκής Υπηρεσίας Εξωτερικής Δράσης (ΕΥΕΔ) της 20ής Δεκεμβρίου 2018, και, τρίτον, αίτημα βάσει των άρθρων 268 και 340 ΣΛΕΕ για την αποκατάσταση της ζημίας την οποία ισχυρίζεται ότι υπέστη ο προσφεύγων-ενάγων από το 2013 λόγω παραβάσεως της συμφωνίας για την ελεύθερη κυκλοφορία των προσώπων μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, καθώς και για την καταβολή χρηματικής ποινής.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  
                     Απορρίπτει την προσφυγή-αγωγή.
                  
               
            
                  2)
               
               
                  
                     Καταδικάζει τον Nathaniel Magnan στα δικαστικά έξοδα.
                  
               
            
         (1)  EE C 206 της 17.6.2019.